Diari Oficial de la Generalitat Valenciana


Sumari del DOGV 6137, del 04-11-2009 (2009/12968)

RESOLUCIÓ de 9 de juliol de 2009, de la Direcció Territorial d'Alacant de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Recogida Ecológica Jade, SL, l'autorització ambiental integrada per a una planta de valorització de residus de construcció i demolició al terme municipal de Dénia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6137

Data del DOGV
:   04-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12547


Data del document
:   09-07-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 9 de juliol de 2009, de la Direcció Territorial d'Alacant de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Recogida Ecológica Jade, SL, l'autorització ambiental integrada per a una planta de valorització de residus de construcció i demolició al terme municipal de Dénia. [2009/12707]  
Vistos els documents que consten en l'expedient AAI 06/2007, instruït a instància de l'empresa Recogida Ecológica Jade, SL, a fi d'obtenir l'autorització ambiental integrada per a una planta de valoritació de residus de construcció i demolició, s'emet aquesta resolució de conformitat amb els següents,  
Antecedents de fet.  
1. Amb data 22 de maig de 2007, José Pereto Durba, en nom de la mercantil Recogida Ecológica Jade, SL, amb CIF B-53227765 i adreça a l'efecte de notificació a la partida les Madrigueres, núm. 61, de Dénia, presenta en el Registre General de la Direcció Territorial d'Alacant de la Conselleria de Territori i Habitatge una sol·licitud d'autorització ambiental integrada (en endavant AAI) per a una planta de valorització de residus de construcció i demolició (en endavant RRCD), que s'ha de construir a la partida les Madrigueres, 61, del terme municipal de Dénia (Alacant).   
A la sol·licitud presentada s'adjunta còpia del certificat de compatibilitat urbanística de data 19 de febrer de 2009, emés per l'Ajuntament de Dénia, en el qual s'indica que l'activitat proposada sí que és compatible amb el planejament aplicable (classe de sòl: sòl urbà, qualificació: A5 - tolerància industrial).  
2. El 26 de setembre de 2007 l'empresa sol·licitant presenta la documentació requerida pel Servei Territorial de Medi Ambient d'Alacant per a esmenar la sol·licitud d'AAI.  
3. Amb data 19 de novembre de 2007, d'acord a l'article 27 de la Llei 2/2006, de 5 de maig, de prevenció de la contaminació i qualitat ambiental (publicada en DOGV 5256, d'11.05.2006) (en endavant Llei 2/2006) i article 26 del Decret 127/2006, de 15 de setembre, que desenvolupa aquesta llei, (publicat en el DOGV 5350, de 20.09.2006) (en endavant Decret 127/2006) se sol·liciten informes en relació amb la suficiència de la documentació presentada pel sol·licitant, als següents òrgans de la Generalitat que han d'intervenir en el procediment:  
- Ajuntament de Dénia.  
- Servei de Residus Industrials de la Conselleria de Medi Ambient, Aigua, Urbanisme i Habitatge (en endavant CMAAUH).  
- Servei de Residus Urbans de la CMAAUH.  
4. D'acord a l'article 28 de la Llei 2/2006, amb data 30 de gener de 2008 se sotmet a informació pública l'expedient de referència, durant un període de 30 dies. Es publica anunci en el Diari Oficial de la Comunitat Valenciana (DOCV núm. 5691), com també a l'Ajuntament de Dénia.   
Aquest ajuntament remet el 25 d'abril de 2008 un ofici amb el resultat de l'exposició pública i no hi adjunta cap al·legació. Així mateix, no es presenten al·legacions als Serveis Territorials de Medi Ambient, segons s'indica en el certificat del Secretari Territorial de la Direcció Territorial d'Alacant de la CMAAUH.   
5. Després de l'exposició pública, i d'acord amb l'article 29 de la Llei 2/2006 i article 28 del Decret 127/2006, se sol·licita informe final sobre els aspectes que són de la seua competència als òrgans que hagen de pronunciar-se. En concret, se sol·licita informe a:  
- Ajuntament de Dénia.  
- Servei de Protecció de l'Ambient Atmosfèric de la CMAAUH.  
- Servei de Residus Industrials de la CMAAUH.  
- Servei de Residus Urbans de la CMAAUH.  
- Secció de Qualitat Ambiental de la Direcció Territorial d'Alacant de la CMAAUH.  
6. Amb data 11 de juliol de 2008, s'incorpora a l'expedient informe favorable condicionat de la Secció de Qualitat Ambiental d'Alacant pel que fa a contaminació atmosfèrica.  
7. Amb data 7 d'agost de 2008 es rep informe de suficiència i adequació del Servei de Protecció de l'Ambient Atmosfèric des del punt de vista de la contaminació acústica, després d'un requeriment efectuat a la mercantil sol·licitant perquè completara i esmenara la documentació.  
8.Vuité. Amb data 30 d'octubre de 2008 es reitera per fax la sol·licitud de l'informe final sobre les matèries que són de la seua competència a l'Ajuntament de Dénia. A dia d'avui no s'ha rebut cap contestació des de l'Ajuntament.  
9. Amb data 21 de gener de 2009, es rep del Servei de Residus Urbans informe favorable condicionat al compliment de determinats preceptes que s'hi indiquen, després de tres requeriments sol·licitant documentació a la mercantil i dues pròrrogues sol·licitades per aquesta, per a completar i esmenar la documentació presentada.  
10. Amb data 4 de juny de 2009 es rep del Servei de Residus Industrials informe favorable, després de tres requeriments a la mercantil sol·licitant documentació i una pròrroga sol·licitada per aquesta, per a completar i esmenar la documentació.  
11. Amb data 30 de juny de 2009 es dóna tràmit d'audiència previ a la resolució a l'interessat perquè en el termini de 10 dies al·legue el que estime convenient i presente, si escau, la documentació que considere procedent. Amb data 6 de juliol de 2009 es rep en el Servei Territorial de Medi Ambient comunicació de l'interessat, de conformitat amb la proposta elaborada.  
Als anteriors fets s'apliquen els següents  
Fonaments de dret.  
1. D'acord amb l'article 6 de la Llei 2/2006, les activitats que apareixen en l'annex II d'aquesta llei, estan subjectes a autorització ambiental integrada.  
La instal·lació de referència sol·licitada està inclosa en l'annex II, epígraf 5.1 de la Llei 2/2006, instal·lacions l'activitat principal de les quals siga la valorització de residus no perillosos o l'eliminació d'aquests residus en llocs diferents dels abocadors, d'una capacitat de més de 10 tones per dia.  
2. La tramitació de l'expedient s'ha realitzat segons el que preveuen el títol I de la Llei 2/2006 i el títol II del Decret 127/2006.   
3. A la Comunitat Valenciana l'òrgan competent per a elaborar la proposta de resolució dels expedients d'AAI de l'annex II és la Comissió Territorial d'Anàlisi Ambiental Integrat adscrita a la CMAAUH mitjançant les direccions territorials i depenent d'aquestes, d'acord amb l'article 15 de la Llei 2/2006.  
4. L'òrgan competent per a la resolució del procediment d'autorització ambiental integrada i per a atorgar aquesta, quan es tracte d'instal·lacions en què s'exercisquen activitats de l'annex II és la direcció territorial de la conselleria competent en medi ambient, en l'àmbit territorial de la qual haja d'ubicar-se la instal·lació o activitat d'acord amb l'art. 24 de la Llei 2/2006.  
5. L'article 29.3 de la Llei 2/2006 indica que la falta d'emissió en termini dels informes preceptius i vinculants indicats en l'apartat 2 d'aquest article no impedeix la tramitació de l'expedient d'autorització ambiental integrada, si bé els emesos fora de termini i rebuts abans de dictar-se la proposta de resolució, han de ser tinguts en consideració quan es formule aquesta.  
Vist quant antecedeix, i vista la proposta de resolució aprovada per la Comissió Territorial d'Anàlisi Ambiental Integrat d'Alacant, en la reunió de 9 de juliol de 2009, fent ús de les atribucions que em confereix la normativa esmentada, resolc:  
Primer  
Concedir a Recogida Selectiva Jade, SL, l'autorització ambiental integrada per a una planta de valorització de RRCD, amb CIF S61106392 i adreça a la partida de Madrigueres, núm. 61, de Dénia (Alacant), d'acord amb el Projecte bàsic AAI de l'activitat de planta de valorització de residus de construcció en el polígon industrial Partida de Madrigueres, núm. 61 de Dénia-Alacant, d'abril de 2007, amb visat 334, de 16 de maig de 2007, subscrit per Brígido Herreros Ortiz, enginyer tècnic de mines -col·legiat 909-, i queda inscrita en el Registre General d'Instal·lacions IPPC de la Comunitat Valenciana amb el número 415-09/AAI/CV, i condicionada al compliment dels requisits indicats en l'annex I d'aquesta resolució.  
Segon  
L'autorització ambiental integrada s'ha de renovar, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 59 de la Llei 2/2006.   
La renovació ha de sol·licitar-se amb una antelació mínima de vuit mesos abans del venciment del termini de vigència de l'autorització ambiental integrada.  
Tercer  
El titular de la instal·lació ha de presentar a la Direcció Territorial d'Alacant de la CMAAUV certificat visat del tècnic director de l'execució del projecte, en la qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Aquesta visita ha de ser realitzada per entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.   
Cinqué  
El termini perquè l'interessat presente els certificats a què es refereix l'article 68.2 del Decret 127/2006 és de dotze mesos comptadors a partir de la notificació d'aquesta resolució. Tot això sense perjudici del que disposa l'article 61 de la Llei 2/2006.  
Sisé  
L'Administració ha de deixar sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Seté  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 2/2006, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció Territorial d'Alacant de la CMAAUH qualsevol modificació, substancial o no, que es propose realitzar en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Vuité  
En tot allò no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
  
\* \* \* \* \*  
Nové  
Contra aquesta resolució, que no posa fi a la via administrativa, es pot presentar recurs d'alçada davant del director general per al Canvi Climàtic de la Conselleria de Medi Ambient, Aigua, Urbanisme i Habitatge en el termini d'un mes des del següent al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Alacant, 9 de juliol de 2009.- El director territorial de Medi Ambient, Aigua, Urbanisme i Habitatge: Ramón Rizo Aldeguer.  
Annex I  
Condicionat de l'autorització ambiental integrada  
1. Emissions atmosfèriques  
1.1. Emissions  
S'inclouen en aquesta autorització els focus d'emissió següent, segons la informació descrita en el projecte:  
Els valors límit d'emissió per als focus descrits i la periodicitat de controls per entitat col·laboradora en matèria de qualitat ambiental (ECMCA) són els següents:  
1.1.1. Emissions difuses  
Atés que l'activitat es troba a menys de 500 m d'un nucli residencial, d'acord amb el que s'ha indicat en la disposició addicional primera del Decret 127/2006, ha de mostrejar-se únicament la fracció PM10, i ha de complir els valors límit establits en l'annex III del Reial decret 1073/2002, de 18 d'octubre. Els valors límit d'aquest annex es reprodueixen a continuació:  
  
\* \* \* \* \*  
  
  
\* \* \* \* \*  
\*Valors límits indicatius que han de revisar-se per a una major informació sobre els efectes sobre la salut i el medi ambient, la viabilitat tècnica i l'experiència en l'aplicació dels valors límit de la fase I als estats membres de la Unió Europea.  
1.1.2. Emissions canalitzades  
En el cas d'emissions canalitzades els límits d'emissió són els indicats en la disposició addicional primera del Decret 127/2006, de 15 de setembre, que substitueix els límits d'emissió de l'apartat 27 de l'annex IV del Decret 833/1975, de 6 de febrer, en la Comunitat Valenciana, sempre que hi haja tècniques disponibles que permeten assolir aquests límits:  
Els resultats dels mesuraments de les emissions hauran de referir-se a condicions normals de pressió i temperatura (1 atm i 0ºC), al 15% d'O2 i en base seca.  
1.2. Condicions d'instal·lació i funcionament  
En relació amb les mesures correctores propostes en el projecte per a la protecció de l'ambient atmosfèric, s'hauran de complir les següents mesures correctores addicionals:  
1.2.1. Les operacions d'emmagatzemament i manipulació de materials pulverulents que entren en el complex s'han de realitzar en la nau tancada i en depressió des de l'inici de l'activitat. A les zones de generació de pols (zones de descàrrega, etc.) ha de dotar-se la instal·lació d'aspiració amb filtratge previ a l'extracció (filtre de mànegues) o sistema anàleg.   
1.2.2. Los equips, cintes de transport (en cas que n'hi haja) i la resta d'instal·lacions han de ser de tipus tancat, i han de disposar de carenat o sistema equivalent que eviten o reduïsquen l'emissió de pols en els focus emissors.  
1.2.3. Ha de dotar l'activitat d'un sistema per a la neteja dels pneumàtics i baixos dels vehicles per a evitar l'emissió de partícules en circular per l'interior de les instal·lacions.   
1.2.4. Ha d'instal·lar comptadors o sistemes que permeten controlar o registrar els cabals emprats en la humectació dels materials i productes tractats.  
1.2.5. La manipulació del material valoritzat s'ha de realitzar sota les mateixes condicions que el material que s'ha de tractar, i no poden realitzar operacions de manipulació ni recollides de la matèria valoritzada fora de la nau industrial.  
1.1.6. El control de les emissions a l'atmosfera s'ha de realitzar d'acord amb allò el que indicat l'epígraf 1.3.   
Així mateix, es proposen les mesures correctores addicionals següents que s'han d'utilitzar durant de l'exercici de l'activitat:  
1.2.7. Control a l'entrada i l'eixida del complex que els camions van coberts i tancats per a evitar vessaments i sobreeiximents. No s'hi permet l'accés ni l'eixida de la instal·lació a vehicles que no circulen coberts i tancats. Així mateix, no es permet l'eixida de la instal·lació als vehicles que no hagen netejat els baixos i pneumàtics en el sistema corresponent.  
1.2.8. Efectuar la neteja periòdica de la pols acumulada en les pistes i circuits pels quals circulen els vehicles en l'interior de la instal·lació.  
1.2.9. Efectuar la neteja periòdica de les cintes transportadores, en cas de disposar d'aquestes com a suport de la maquinària llogada.  
1.2.10. S'ha de reduir al mínim possible l'altura de caiguda dels materials amb l'objectiu de reduir les emissions.  
1.2.11. S'han de tancar les culleres totalment després d'haver recollit el material.  
1.2.12. S'ha de deixar la cullera en les tremuges el temps suficient després de la descàrrega.  
1.2.13. S'ha d'ajustar la velocitat de circulació dels vehicles dins de la instal·lació.  
1.2.14. S'ha d'exercir l'activitat de manera que no es produïsquen molèsties per emissions d'olor als limítrofs de la instal·lació.  
1.3. Pla de vigilància i control i llibre de registre d'emissions  
1.3.1. L'activitat ha de tenir un pla de vigilància i control de l'atmosfera, definint els sistemes i procediments per al tractament i control, amb especificacions de la metodologia de mesurament, la freqüència i els procediments per a avaluar els mesuraments, detallades en el pla esmentat. El pla esmentat ha d'adjuntar-se a la documentació presentada per a l'autorització d'inici d'activitat.  
1.3.2. Així mateix, ha de disposar d'un llibre de registre on es realitze un autocontrol de partícules emeses pels focus, tal com s'indica en l'art. 33 de l'Ordre de 18 d'octubre de 1976, sobre prevenció i control de la contaminació atmosfèrica d'origen industrial. Aquest llibre de registre ha de ser adaptat al model de l'annex IV de l'esmentada ordre, foliat i segellat per la CMAAUH, en el qual s'ha de fer constar, de forma clara i concreta els resultats dels mesuraments i anàlisi de contaminants i han d'anotar les dates i hores de neteja i revisió periò  
  
\* \* \* \* \*  
dica de les instal·lacions de depuració, parades per avaria, comprovacions i incidències de qualsevol tipus.  
1.3.3. El control de les emissions a l'atmosfera s'ha de realitzar a tot el perímetre de la instal·lació. Aquests punts s'han de localitzar de forma representativa en aquest perímetre i almenys a sobrevent, sotavent, en la perpendicular a la línia formada per aquests, com també en l'extracció de la nau. Els punts de control han de quedar especificats en la documentació presentada per a l'autorització d'inici d'activitat.  
1.3.4. Cada tres anys, una entitat col·laboradora en matèria de qualitat ambiental (ECMQA) ha d'efectuar un mesurament de les emissions a l'atmosfera, i presentar la primera davant la Direcció Territorial d'Alacant de la CMAAUH en el termini de tres mesos, a partir de l'autorització d'inici d'activitat.   
1.3.5. Si amb el funcionament de les instal·lacions resulten emissions a l'atmosfera no previstes inicialment, s'haurà de comunicar a la Direcció Territorial d'Alacant de la CMAAUH, i s'han d'incloure en l'anàlisi d'emissions, i adoptar les mesures correctives oportunes per a minimitzar-les.  
2. Soroll i vibracions  
2.1. Soroll  
Respecte al nivell de sorolls transmesos a l'exterior, ha de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
A aquest respecte, l'activitat no ha de transmetre nivells sonors de recepció superiors als indicats en l'annex II de la Llei 7/2002 per a les zones d'ús industrial:  
Diürn (de 8.00 a 22.00 h) Nocturn (22.00 a 8.00 h)  
70 dB(A) 60 dB(A)  
2.2. Vibracions  
S'han de complir els nivells de vibracions que s'indiquen en la Llei 7/2002 esmentada. En concret, per a la zona d'ús industrial s'han de complir els límits següents:  
2.3. Condicions d'instal·lació i funcionament  
2.3.1. En el termini de tres mesos a partir de l'autorització d'inici d'activitat ha de presentar davant de la Direcció Territorial d'Alacant de la CMAAUH una auditoria acústica que acredite el compliment dels valors límit indicats, després de l'execució de les mesures correctores descrites en el projecte i en l'AAI. Els punts seleccionats on es realitze el control de les emissions acústiques han de quedar degudament justificats en l'auditoria, amb indicació de la ubicació en el plànol.  
2.3.2. L'auditoria s'ha de realitzar en l'entorn immediat de la parcel·la de l'activitat, per una entitat col·laboradora en matèria de qualitat ambiental per al camp de la contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.   
2.3.3. Així mateix, d'acord amb l'article 37 de la Llei 7/2002, almenys cada cinc anys es realitzen una auditoria acústica per una ECMCA a fi de verificar que es continuen complint els límits referits i que no se superen els nivells sonors en els punts on se situa el receptor més pròxim, és a dir, en el perímetre de la instal·lació.  
2.3.4. El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
2.3.5. En relació amb la influència produïda pel trànsit de vehicles i camions que accedeixen a la instal·lació, aquests vehicles en el seu accés a la planta no han de travessar cap nucli de població que puguen patir molèsties pel trànsit d'aquests.  
2.3.6. L'activitat s'ha d'exercir en l'interior de la nau descrita en el projecte.   
2.3.7. Tota la maquinària que s'hi ha d'emprar ha d'estar en possessió del corresponent marcatge CE, que garantisca que el seu valor d'emissió sònica està dins dels màxims permesos.  
2.3.8. Tot el perímetre de l'activitat s'ha de trobar vorejat per una pantalla o tanca de blocs de formigó fins a 2,5 m d'altura que servirà de fre a les emissions sòniques.  
3. Abocaments  
3.1. Destinació  
3.1.1. S'ha d'actuar segons el que especifica el projecte. L'aigua utilitzada en l'activitat ha de procedir de la xarxa d'abastiment del polígon. L'evacuació d'aigües residuals procedents de l'activitat s'ha d'efectuar:  
- Aigües procedents de l'activitat industrial: absència d'abocament segons s'indica en el projecte.   
- Aigües procedent dels serveis higiènics i sanitaris: xarxa de clavegueram del polígon industrial.  
- Aigües pluvials: les aigües pluvials procedents de les cobertes dels edificis i de les zones de trànsit de vehicles s'han de recollir i conduir al sistema de recollida de pluvials del polígon industrial.  
3.1.2. Així mateix, s'ha d'adequar al que indiquen les normes municipals pel que fa a la connexió i l'abocament a les xarxes de clavegueram i pluvials del polígon.  
3.2. Control  
Les instal·lacions s'han de mantenir netes, lliures de qualsevol tipus de residus, en particular, de restes de greixos i olis, i sense recollides a la intempèrie de manera que no es puga produir la contaminació de les aigües pluvials, les quals han de ser recollides i conduïdes a la destinació ja indicada.  
4. Protecció del sòl i de les aigües subterrànies  
4.1. Pel que fa a la protecció del sòl i la documentació corresponent a sòls contaminats, cal assenyalar que el titular ha de remetre l'informe preliminar de situació dos anys després d'haver-se iniciat i exercit l'activitat, a fi de valorar la possibilitat que es produïsca o s'haja produït afecció per substàncies contaminants en el sòl sobre el qual s'exerceix l'activitat.  
4.2. No obstant això, cal ajustar-se al que disposa el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.  
4.3. Així mateix, queda prohibit l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, com també el sòl on s'ubica l'activitat.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de   
\* \* \* \* \*  
  
residus de la Comunitat Valenciana, i en Reial decret 833/1998, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Gestió de residus  
En relació amb la valoració de RRCD i l'emmagatzemament de determinats residus no perillosos l'activitat està condicionada en els termes següents:  
5.1.1. Les operacions de valorització i els residus sol·licitats queden codificades com segueix, d'acord amb l'Ordre MAM/304/2002, de 8 de febrer, per la qual es publiquen les operacions de valorització i eliminació de residus i la llista europea de residus:  
2.8.5.0.Operació de valorització R5: reciclatge o recuperació d'altres matèries inorgàniques.  
Els codis LER autoritzats són els següents:  
0.9.3.8.Operació de valorització R13: acumulació de residus per a sotmetre'ls a qualsevol de les operacions enumerades entre R1 i R12 (excloent-ne l'emmagatzemament temporal previ a la recollida en el lloc de la producció).  
Els codis LER autoritzats són els següents:  
\* \* \* \* \*  
5.1.2. L'explotació de les instal·lacions queda condicionada a complir les prescripcions següents:  
6.6.0.3. L'àrea de descàrrega específica per als residus de construcció i demolició mesclats en l'interior de la nau ha d'estar preparada i impermeabilitzada amb el corresponent sistema de recollida i canalització dels lixiviats cap a una bassa d'acumulació. Els lixiviats produïts han de gestionar-se adequadament.  
0.8.3.1. L'emmagatzemament dels residus biodegradables de teixits de vegetals i de silvicultura s'ha de realitzar en l'interior de la nau i de manera que es garantisca en tot moment la correcta gestió dels possibles lixiviats produïts durant l'exercici de l'activitat.  
3.1.3.9. Ha de portar-se un registre documental diari amb les quantitats dels residus gestionats -amb indicació de l'origen, codificació LER, resultat del procediment d'admissió, data de lliurament, productor i recollidor-, materials recuperats i rebutjos, a fi d'obtenir els balanços de recuperació i reducció de residus que s'han d'eliminar en l'abocador. Totes les dades de quantitats han de registrar-se en pes. Aquesta documentació ha d'estar a disposició de les administracions públiques competents que així ho requerisquen.  
7.8.2.7. Anualment s'ha de remetre a aquesta Conselleria una memòria on es reculla el balanç global de les instal·lacions en matèria de residus. En aquesta memòria s'han d'especificar cadascun dels residus que s'han gestionat, codificats d'acord amb l'Ordre MAM/304/2002, com també les operacions que s'han realitzat amb cadascun.  
0.2.5.7. Els residus destinats a eliminació s'han de limitar a aquells residus o fraccions residuals no susceptibles de valorització d'acord amb les millors tècniques disponibles, conforme a l'article 18 de la Llei 10/2000, de 12 de desembre, de residus de la Comunitat Valenciana.  
4.9.5.7. Així mateix, els residus no valoritzables obtinguts s'han d'eliminar d'acord amb el Reial decret 1481/2001, de 27 de desembre, pel qual es regula l'eliminació de residus mitjançant depòsit a abocador, i la Decisió 2003/33/CE, de 19 de desembre de 2002, per la qual s'estableixen els criteris i el procediment d'admissió de residus a abocadors.  
3.3.9.1. Abans de la posada en marxa de les instal·lacions, s'han d'aportar els certificats d'acceptació dels gestors autoritzats de destinació de cadascun dels residus que es generen en el procés de classificació, com també dels residus que s'emmagatzemen.  
0.2.8.1. En el cas que la maquinària que s'utilitze en les operacions de gestió estiga en règim de lloguer, aquest ha d'estar a nom de l'empresa titular de l'activitat de gestió dels residus.   
9.7.0.9. El Reial decret 105/2008 d'1 de febrer, pel qual es regula la producció i gestió dels residus de construcció i demolició, en l'article 4 punt 7.b indica que en les obres de demolició, rehabilitació, reparació o reforma s'ha de preveure la retirada selectiva, a fi d'evitar la mescla de residus perillosos amb residus no perillosos, i assegurar-ne l'enviament a gestors autoritzats de residus perillosos. Per tant, els residus rebuts en la planta de valorització de residus de la construcció, han de ser exclusivament residus no perillosos.  
7.7.3.52. Així mateix, el Reial decret 105/2008, d'1 de febrer, pel qual es regula la producció i la gestió dels residus de construcció i demolició, en l'article 7 d indica que en el supòsit de no tenir autorització per a gestionar residus perillosos, s'ha de disposar d'un procediment d'admissió de residus en la instal·lació que assegure que, prèviament al procés de tractament, s'han de detectar i separar, s'han d'emmagatzemar adequadament i s'han de derivar a gestors autoritzats de residus perillosos aquells que tinguen aquest caràcter i puguen arribar a la instal·lació mesclats amb residus perillosos de construcció i demolició. Aquesta obligació s'entén sense perjudici de les responsabilitats en què puga incórrer el productor, el posseïdor o, si és el cas, el gestor precedent que haja enviat aquests residus a la instal·lació. Per tant, la responsabilitat quant als residus perillosos que puguen aparéixer correspon al productor, posseïdor o gestor d'aquests residus.  
2.9.5.37. D'acord amb el que ha declarat l'interessat, en aquesta planta no s'hi admetran residus de tipus perillós, i els de tipus perillós produïts, ho són exclusivament pel manteniment de la maquinària utilitzada en la planta.  
5.2. Producció de residus  
En relació amb la producció de residus l'activitat està condicionada en els termes següents:  
5.2.1.Los residus generats en l'activitat segons la declaració de l'empresa són els que s'indiquen en la taula següent:  
  
\* \* \* \* \*  
  
5.2.2..Per a la recollida de possibles fugues o vessaments accidentals de líquids, tant de residus com de matèries primeres, han de disposar de material absorbent no inflamable en quantitat suficient per a aquest fi. L'absorbent, una vegada contaminat, s'ha de gestionar com a residu perillós o no perillós, segons corresponga.  
5.2.3..Els residus poden ser emmagatzemats durant un període igual o inferior a sis mesos, en el cas de perillosos, i en el cas de residus no perillosos, poden emmagatzemar-se per un període d'un any quan la destinació final siga l'eliminació i de dos anys quan la destinació final siga la valorització, i, transcorregut aquest període, han de ser lliurats a un a gestor autoritzat.  
5.2.4. El envasament i l'etiquetatge dels residus ha de ser conforme acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix, ha de disposar d'un registre on conste la quantitat, la naturalesa, la identificació, l'origen i la data de generació i el lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.  
5.2.5. Cada quatre anys s'ha d'elaborar un pla de prevenció i reducció de residus perillosos, el qual s'ha de presentar en la Direcció General per al Canvi Climàtic.  
5.2.6. Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions, ha de ser comunicada.  
5.2.7. Ha de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de la llei esmentada.  
6. Mesures que s'han d'adoptar en situacions diferents de les normals que poden afectar el medi ambient  
6.1. S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
6.2. No obstant això, si es produeix algun incident en les instal·lacions que comporte el funcionament anòmal d'aquestes i d'això pot resultar l'incompliment dels límits imposats, ha de comunicar immediatament aquesta situació a Protecció Civil, a l'Ajuntament i a la Direcció Territorial d'Alacant de la CMAAUH.  
6.3. Una vegada produïda la situació d'emergència, la mercantil ha d'utilitzar tots els mitjans al seu abast per a reduir al màxim l'efecte sobre el medi ambient.  
6.4. En el termini màxim de set dies després de la incidència, la mercantil ha de remetre a l'Ajuntament i a la Direcció Territorial d'Alacant de la CMAAUH un informe detallat, en el qual juntament amb les dades d'identificació, han de figurar les següents:  
- Causes de l'incident.   
- Hora en què es va produir i durada d'aquest.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
6.5. Així mateix, quan es determine el cessament de l'activitat, s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i l'entorn.  
7. Qualificació de l'activitat  
La qualificació de l'activitat, atenent a les seues característiques intrínseques és:  
  
8. Altres condicions  
8.1. Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi. En concret, a més del que s'ha indicat en el projecte, ha de disposar d'un programa de manteniment higienicosanitari adequat a les característiques de les instal·lacions d'acord amb el que indica l'article 8 del reial decret esmentat, com també d'un registre de manteniment en què es reflectisquen totes les operacions realitzades segons l'article 5 d'aquest reglament.  
Així mateix, cal ajustar-se al que disposa el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.   
8.2. En relació amb el possible dany ambiental ocasionat per l'activitat, és aplicable la Llei 26/2007, de 23 d'octubre, de responsabilitat ambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat ha de disposar d'una garantia financera que li permeta fer front a la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria ambientals (EMAS), siga al sistema de gestió ambiental UNE-EN ISO 14199:2004.  
8.3. Tota la maquinària que s'ha d'emprar ha d'estar en possessió del corresponent marcatge CE, com també en perfecte estat de manteniment segons les instruccions del fabricant, segons la reglamentació sectorial aplicable.  
8.4. La indústria i les instal·lacions d'aquesta s'han d'ajustar a les condicions indicades en el projecte tècnic en els aspectes no fixats en aquesta resolució.  
8.5. S'han de complir totes les disposicions aplicables per a garantir la seguretat i la salut de les persones i el medi ambient.  
8.6. S'ha de comprovar en el control inicial que s'han realitzat les mesures previstes en el projecte.  
Annex II  
Descripció breu de l'activitat  
La planta projectada per la mercantil Recogida Ecológica Jade SL, amb CIF B-53227765 i adreça a la partida de Madrigueres, núm. 61, de Dénia (Alacant), té com a objecte la valorització de residus de construcció i demolició mitjançant una trituradora mòbil.   
Les característiques de la planta indicades més avall són les especificades en el projecte presentat en la Direcció Territorial d'Alacant d'aquesta Conselleria al maig de 2007, amb visat 334 de 16 de maig de 2007 i subscrit pel Sr. Brígido Herreros Ortiz, enginyer tècnic de mines, col·legiat 909, com també els annexos presentats en setembre de 2007; juliol, agost, novembre i desembre de 2008, i abril i maig de 2009.  
La superfície de la parcel·la on s'ubica la instal·lació és de 14.764,50 m², dels quals 1.740 m² s'han de dedicar a l'activitat. Les coordenades UTM del centre de la parcel·la són: X: 247.304 Y: 4.302.557 Z: 12±1. En aquesta parcel·la s'ha d'ubicar una nau industrial coberta de planta rectangular, d'estructura metàl·lica amb solera impermeabilitzada de formigó armat. Aquesta ha de disposar d'una superfície construïda de 676 m² i útil de 660 m².   
L'activitat projectada consisteix en el tractament de residus de la construcció i demolició, en l'interior d'una nau d'un polígon industrial. Després del control d'accés de materials per personal de la mercantil, s'ha d'efectuar l'abocament de residus a l'interior de la nau projectada, sobre la solera d'aquesta. Una vegada descarregats els materials, s'efectua la separació mecànica amb pala carregadora de voluminosos i la posterior separació manual dels residus recuperables (fustes, ferralla, cartons...).   
Els residus nets, si interessen, són tractats en l'interior de la nau mitjançant trituradora mòbil alimentada per pala carregadora. Si no interessen, son conduïts a altres plantes de tractament. El material obtingut s'ha de destinar a obres de farciment. Els materials que no puguen ser reutilitzats han de ser carregats en camions i retirats per gestors autoritzats. Totes les operacions s'han de realitzaran en l'interior de la nau projectada.  
Com a mesura per a prevenir la dispersió de pols, es disposa d'una xarxa fixa d'aigua per a aspersió-polvorització a la zona de descàrrega dels RRCD, a l'interior de la nau. La recollida d'aquests s'ha de realitzar en la solera impermeabilitzada en l'interior de la nau. No obstant això, aquesta recollida s'ha de realitzar siga en contenidors (d'11 m³) o bé sobre la mateixa solera, però sempre en l'interior de la nau.   
Quant a la generació de lixiviats, segons s'indica en l'annex al projecte presentat al novembre de 2008, la solera de la nau industrial ha de disposar de pendent transversal cap a la zona central d'aquesta, on s'han de recollir i conduir a un depòsit impermeable de PVC de 3 m³ de capacitat. Els lixiviats recollits han de ser retirats per un gestor autoritzat.  
Les capacitats de producció de la planta projectada són:  
- Capacitat màxima: 45.000 t/any.  
- Producció màxima de runa reutilitzable: 29.475 t/any.  
- Producció màxima de material no reutilitzable: 11.250 t/any.  
- Producció màxima de material separat: 4.275 t/any.   
La maquinària que s'ha d'emprar en l'activitat és una pala carregadora sobre rodes de goma amb una capacitat de casset de 2,5 m³ (Caterpillar 938-G); una pala mini frontal (Bokbcat 190) i una trituradora mòbil. No obstant això, la trituradora mòbil s'ha de llogar en funció de les necessitats de l'activitat.  
El combustible consumit per aquesta maquinària ha de ser gasoil, subministrat diàriament mitjançant un camió cisterna, amb un consum anual estimat de 35.040 kg. Així mateix, l'activitat ha de disposar de subministrament elèctric procedent de la xarxa de la companyia Iberdrola, amb un consum anual de 8.000 kWh.  
D'altra banda, l'aigua d'abastiment ha de procedir de la xarxa d'abastiment del polígon, amb un consum anual estimat de 271 m³. L'abocament d'aigües s'ha de realitzar a la xarxa de clavegueram del polígon. Així mateix, les aigües pluvials s'han de conduir al sistema de recollida de pluvials del polígon industrial.